મળતી વિગત મુજબ, ગભરૂ ધાંધલ સામે જસદણ અને બાબરા પોલીસમાં અલગ અલગ પાંચ ગુના નોંધાયેલા છે. અને પોલીસે આકરા પગલા લેતા તે પોલીસ સામે ફરિયાદ કરવા તૈયાર થયાનો પોલીસે બચાવ શરૂ કર્યો છે. હકિકતમાં ગભરૂ ધાંધલ સામે એક કનકરાય અમૃતલાલ વ્યાસે જમીન પચાવી પાડવા અંગે એક અરજી કરી હતી. આ અરજીની તપાસ હજી પૂરી થઇ નથી, ગભરૂ ધાંધલ પોલીસ સામે ફરિયાદ ન કરે એ માટે તેને દબાવવા પોલીસે જમીન પ્રકરણમાં ગુનો દાખલ કરવાની ગર્ભિત ધમકી આપી હતી. ગભરૂભાઇનો એવો આક્ષેપ છે કે આ ફોટા વાયરલ કરવાના પ્રકરણમાં પોતે બેકસૂર હોવા છતાં ચોક્કસ સ્થાનિક આગેવાનોએ પોલીસ ઉપર રાજકીય દબાણ લાવીને ધોલાઇ કરાવી છે. સત્ય જે હોય તે પરંતુ આ પ્રકરણ જસદણમાં હોટ ટોપીક બન્યું છે.